Zazavavin’iarivo ao amina tanàna tena ambanivohitra no monina izahay efa-mianaka, izaho sy i fetra ary ireo ray aman-dreninay. Mamboly sy miompy no asa mba amelomany anay. 16 taona aho izao fa i fetra kosa 20 taona. Tsy mifankafoy mihitsy izahay mianadahy ary raha vao tsy hitan’i fetra ao an-trano aho dia rakotry ny fanontaniana i neny. Lava sady ranjanana i fetra fa izaho kosa sady kely no be koretaka hany ka mitondra faisana izay ankizy mikitikitika ahy. Indray andro nisy madama tsara tarehy sady mihaja tonga teo an-tanàna, nizara fitafiana ho an’ny ankizy teo an-tanàna izy. Tsy niala tety amiko ny masony, farany izy naka ankanjo tao anaty entany dia nanatona ahy ity ny akanjonao , hoy izy, tonga dia anaovy. Tsara tarehy tokoa ilay akanjo niampy kiraro maranitra ohatran’ny fantsika ny vodi-tongony, hany ka ohatran’ny anjely latsaka an-tany aho omenao ahy ve ireto? Hoy aho eny! Hoy izy, fa mbola mahazo tsara lavitra noho ireny indry raha miasa ao amiko, mivarotra an’ireny anie aho e! Sady afaka mandefa vola ho an’ny ray aman-dreninao ianao marina ve? Hoy aho, sady faly, andraso àry fa hiresaka amin’i dada sy i neny aho. Rehefa andresy lahatra an’i dada sy i neny ilay madama , dia naloany ny karamako herintaona. Tsy nanaiky mihitsy i fetra tamin’ny voalohany, saingy rehefa nahita ny fahasahirananay izy dia namela ihany. Nalainy tsara daholo ny adiresin’ilay madama, dia nanainga izahay ny ampitso maraina. Seriny ery aho fa hiakatra any iarivo. Saingy teny an-dalana dia niova sahady ny toetran’ilay madama. Sambany tamiko no ho any antananarivo ary io no mba voalohany nitaingenako izany tomobila izany ka tsy nitsahatra ny nandoa aho. Tezitra noho izany ilay madama ka sady nikitakita no namelaka tehamaina, ny teny maharary manginy fotsiny. Rehefa tonga teto antananarivo, dia gaga sy talanjona aho nahita ireto trano mijoalajoala. Nijanona mihitsy aho nandalo teo anoloan’ity trano misy rihana efa ho roapolo, manamorona ity farihy misy sarin’anjely eo afovoany. Efa lasa lavitra ilay madama no niverina andao handeha ry tanavo miakatra ny ville a! Notsongoiny aho no sady notarihiny. Tezitra aho! Atero hody aho raha izao no anaovanao ahy, hoy aho sady nitokona tsy nety nandeha. Menatr’olona angamba ilay madama ka notambatambaziny indray aho. Nony tonga tany an-trano izahay, dia nanontany ny amin’izay mety hisy ny toeram- pivarotany aho, zatra ny any an-tanàna mantsy aho satria any sady toeram-ponenana no fivarotana rahampitso isika mankany! Hoy ny valy boraingina. Nisy vehivavy lehibe iray tao an-trano, io no nasainy nampandro ahy, avy eo nanapaka ny voloko no sady nanamboatra ny tarehiko. Rehefa nanontaniako ilay ramatoa dia teny tsotra no namaliany ahy mba jejojejo akia a! Hitady vola no alehandry aty f’angaha tsy hivarotra? Hoy aho nihomehy fotsiny izy. Tsy natory mihitsy aho ny alina, nalahelo an’i dada sy i neny sahady aho. Malahelo ny tambitambin’i neny alohan’ny hatory, sady mahatsiaro ny fiarovan’i zoky rehefa misy mandrahona na teny mahery fotsiny aza. Vao maraina be dia nofohazin’ilay ramatoa mpanampy aho fa hiaraka amin’ilay madama hono. Teo am-pihinana mofo maraina no mody nampiresaka ilay madama fa iza moa no anaran-dry e? Hoy izy sady nampiny ny kafe tao anaty kaopiko raozy, hoy aho kendakenda mahafinaritra an-dry ve aty iarivo? Mahafinaritra be, hoy aho, saingy mampatahotra. Ohatran’ny tsy tamana aho madama fa atero mody tsy mody izany indry, hoy izy, raha tsy vita ny heritaona nifanarahana tamin’ny ray aman-drenindry, sady manomboka izao dia tsy maintsy manaraka izay baikoko indry! Sotroy io kafe io dia andao, hoy izy nitrerona. Nitsamboatra aho sady nitsangana.